Suchinthana/ta-wikipedia huggingface dataset:
நிசிம் கனேக்கர்

நிசிம் கனேக்கர் (பிறப்பு: செப்டம்பர் 11,1973) ஒரு இந்திய வானியற்பியலாளரும் டாட்டா அடிப்படை ஆராய்ச்சி நிறுவனத்தின் ரேடியோ வானியற்பியலுக்கான தேசிய மையப் பேராசிரியரும் ஆவார். எலக்ட்ரான் புரோட்டான் நிறை விகிதத்தின் பரிணாமம் குறித்த தனது ஆராய்ச்சிக்காக அறியப்பட்ட கனேக்கர் பன்னாட்டு வானியல் ஒன்றியத்தின் உறுப்பினராகவும் , அறிவியல் மற்றும் தொழில்நுட்பத் துறையின் ஸ்வர்ண ஜெயதி  ஆய்வுநல்கையைப் பெற்றவராகவும் உள்ளார். அறிவியல் ஆராய்ச்சிக்கான இந்திய அரசின் உச்ச நிறுவனமான அறிவியல் மற்றும் தொழில்துறை ஆராய்ச்சி மன்றம்   இவருக்கு 2017 ஆம் ஆண்டில் இயற்பியல் அறிவியலுக்கான அவரது பங்களிப்புகளுக்காக அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசை வழங்கியது.

தேர்ந்தெடுக்கப்பட்ட நூல்தொகை

மேற்கோள்கள்

மேலும் படிக்க

வெளி இணைப்புகள் 
 
 
 

இந்திய அண்டவியலாளர்கள்
இந்திய வானியற்பியலாளர்கள்
வாழும் நபர்கள்
1973 பிறப்புகள்
அண்டவியலாளர்கள்
நெப்டியூனியம் சிலிசைடு

நெப்டியூனியம் சிலிசைடு (Neptunium silicide) NpSi2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  நெப்டியூனியமும் சிலிக்கானும் சேர்ந்து இந்த இருமச் சேர்மம் உருவாகிறது. படிகங்களாக உருவாகும் நெப்டியூனியம் சிலிசைடு தண்ணீரில் கரையாது. நெப்டியூனியம் இருசிலிசைடு என்ற பெயராலும் இது அழைக்கப்படுகிறது.

தயாரிப்பு
Heating நெப்டியூனியம்(III) புளோரைடு சிலிக்கான் தூளுடன் சேர்த்து வெற்றிடத்தில் சூடுபடுத்தினால் நெப்டியூனியம் சிலிசைடு உருவாகும்:

இயற்பியல் பண்புகள்
நெப்டியூனியம் சிலிசைடு நாற்கோணப் படிக அமைப்பில்  I41/amd, என்ற இடக்குழுவில் a = 0.396 நானோமீட்டர், c = 1.367 நானோமீட்டர், Z = 4 என்ற செல் அளவுருக்களுடன் படிகங்களாக உருவாகிறது.

நெப்டியூனியம் இருசிலிசைடும் தண்ணீரில் கரையாது.

வேதிப் பண்புகள் 
நெப்டியூனியம் இருசிலிசைடு ஐதரசன் குளோரைடுடன் வினையில் ஈடுபடுகிறது:

மேற்கோள்கள் 

நெப்டியூனியம்(III) சேர்மங்கள்
சிலிசைடுகள்
செவ்வாய் நாள்

செவ்வாய்க் கோளில் சூரிய எழுச்சிசெவ்வாய்க் கோளில் சூரிய மறைவுImages captured by InSight
சோல் (இலத்தீன் வார்த்தையான சன்) என்பது செவ்வாய் கோளில் அமையும் ஒரு சூரிய நாள் , அதாவது செவ்வாய் - நாள். ஒரு சோல் என்பது செவ்வாய்  கோளில் ஒரு பார்வையாளரால் காணப்பட்ட அதே நெட்டாங்கில் (சூரியன்) சூரியனின் இரண்டு தொடர்ச்சியான திரும்புதல்களுக்கு இடையிலான வெளிப்படையான இடைவெளி காலம் ஆகும். செவ்வாய்  கோளில் நேரத்தை முடிவு செய்வதற்கான பல அலகுகளில் இதுவும் ஒன்றாகும்.

ஒரு சோல் என்பது ஒரு புவி நாளை விட சற்று நீளமானது. இது தோராயமாக 24 மணி நேரம் 39 மணித்துளிகள் 35 நொடிகள் நீளம் கொண்டது. ஒரு செவ்வாய் ஆண்டு என்பது தோராயமாக 668 சோல்களாகும் , இது தோராயமாக 687 புவி நாட்கள் அல்லது 1.88 புவி ஆண்டுக்குச் சமம்.

மேற்கோள்கள் 

காலம்
நாட்கள்
கால அளவுகள்
செவ்வாய்க் கோள்
ஆயுஷ் ரிஜால்

ஆயுஷ் ரிஜால் (Aayush Rijal), கோபால் ரிஜால் (Gopal Rijal) என்றும் அழைக்கப்படுகிறார், (பிறப்பு பிப்ரவரி 6, 1980) ஒரு நேபாளி திரைப்பட நடிகர், படைப்பாற்றல் மிக்க இயக்குநர் மற்றும் வசனகர்த்தா ஆவார். அவரது வரவுகளில் இசை வீடியோக்கள், தொலைக்காட்சி விளம்பரங்கள், ஆவணப்படங்கள் மற்றும் 30 க்கும் மேற்பட்ட திரைப்படங்கள் ஆகியவை அடங்கும். ரிஜால் ஒளிப்பதிவாளராக தனது சினிமா வாழ்க்கையைத் தொடங்கினார்.

திரைப்பட வரிசை

அரசியல் வாழ்க்கை 
2017 நேபாள பொதுத் தேர்தலின் போது, ரிஜால் நேபாள காங்கிரசுக்கு ஆதரவாக இருந்ததாக அறிவிக்கப்பட்டது.

விருதுகள்

இசை கானொளி 
நபிர்சே திமி லாய்

குறிப்புகள் 

Articles with hCards
வாழும் நபர்கள்
1980 பிறப்புகள்
விண்வெளி முன்னோடி விருதுகள்

விண்வெளி முன்னோடி விருதுகள் (Space Pioneer Awards)  என்பவை தேசிய விண்வெளிக் கழகம்  ஆண்டுதோறும் வழங்கும் விருதுகளாகும் , இது ஒரு தற்சார்பான இலாப நோக்கற்ற கல்வி உறுப்பினர் அமைப்பாகும் , இது விண்வெளி எல்லையைத் த ஆய்வால் விரிவுபடுத்திய தனியர்களுக்கும் குழுக்களுக்கும் வழங்கப்படுகிறது.

13 பிரிவுகளில் விருதுகள் வழங்கப்படுகின்றன. பொதுவாக மூன்று அல்லது அதற்கு மேற்பட்ட விண்வெளி முன்னோடி விருதுகள் ஒவ்வோர் ஆண்டும் வழங்கப்படுகின்றன , எனவே ஒவ்வொரு பிரிவும் ஒவ்வொரு ஆண்டும் வழங்கப்படுவதில்லை.

பிரிவுகள் 
விருது வழங்கக்கூடிய 13 பிரிவுகளாவன:

 வணிகம் /குழுமம்
 வணிகர் / தொழில்முனைவோர்
 தூண்டுதல் கலை
 கல்வியாளர் / கல்வி
 அரசு சேவை (சட்டவியலற்றது)
 அரசு சேவை (சட்டவியல்)
 பொதுமக்கள் ஊடகம்
 பொது விழிப்புணர்வு
 அறிவியலாளர் / பொறியாளர்
 விண்வெளி சமூகத்திற்கான சேவை
 விண்வெளி வளர்ச்சி
 சிறப்பு தகுதி
 பரந்த ஊடகம்

விருது பெற்றவர்களின் பட்டியல்

மேலும் காண்க 
 விண்வெளி தொழில்நுட்ப விருதுகள் பட்டியல்

மேற்கோள்கள் 

விண்வெளி அறிவியல்
விண்வெளி தொழில்நுட்பம்
புத்ரா கொமுட்டர் நிலையம்

புத்ரா கொமுட்டர் நிலையம் (ஆங்கிலம்: Putra Commuter Station மலாய்: Stesen Komuter Putra); சீனம்: 布特拉) என்பது மலேசியா, கோலாலம்பூர், மாநகரில் அமைந்துள்ள ஒரு கொமுட்டர் தொடருந்து நிலையம் ஆகும். கிள்ளான் துறைமுக வழித்தடத்தில் அமைந்துள்ள இந்த நிலையம் 1995-ஆம் ஆண்டில் இருந்து செயல்படுகிறது. நவம்பர் 1995-ஆம் ஆண்டில் மின்மயமாக்கப்பட்டது.

தீபகற்ப மலேசியாவின் மற்றொரு தொடருந்து வழித்தடமான சிரம்பான் வழித்தடத்தை பயன்படுத்தும் கொமுட்டர் தொடருந்துகளும் இந்த புத்ரா நிலையத்தைப் பயன்படுத்திக் கொள்கின்றன.

பொது

இந்த நிலையத்திற்கு அருகில் புத்ரா உலக வர்த்தக மையம் (Putra World Trade Centre) அமைந்துள்ளது. அந்த வகையில் அந்த மையத்தின் பெயரும் இந்த நிலையத்திற்கும் வைக்கப்பட்டு உள்ளது. மலேசியாவில் பிரபலமான புத்ரா உலக வர்த்தக மையம் தற்போது கோலாலம்பூர் உலக வர்த்தக மையம் (World Trade Centre Kuala Lumpur) என்று அழைக்கப்படுகிறது.

புத்ராஜெயாவில் உள்ள புத்ராஜெயா பன்னாட்டு மாநாட்டு மையம் 2003-ஆம் ஆண்டில் கட்டப்பட்ட பின்னர், கோலாலம்பூரில் இருந்த மாநாட்டு மையம், கோலாலம்பூர் உலக வர்த்தக மையம் என பெயர் மாற்றம் கண்டது. கோலாலம்பூரில் நடைபெறும் பெரிய அளவிலான மாநாடுகள் மற்றும் கண்காட்சிகள் கோலாலம்பூர் உலக வர்த்தக மையத்தில் நடைபெறுகின்றன.

வரலாறு

பிரித்தானிய காலனித்துவ ஆட்சியின் போது, தற்போதைய புத்ரா கொமுட்டர் நிலைய தளத்தில் மெக்சுவெல் தொடருந்து நிறுத்தம் என்று அழைக்கப்படும் ஒரு நிறுத்தம் இருந்தது. அந்த நிறுத்தத்திற்கு அங்கு அருகில் இருந்த மெக்சுவெல் சாலையின் பெயர் வைக்கப்பட்டு இருந்தது. தற்போது இந்தச் சாலை துன் இசுமாயில் சாலை என பெயர் மாற்றம் கண்டுள்ளது.

1990-ஆம் ஆண்டு மற்றும் 1994-ஆம் ஆண்டுகளுக்கு இடையில் கோலாலம்பூர், சிலாங்கூர் மற்றும் நெகிரி செம்பிலான் மாநிலங்களில் தொடருந்து மின்மயமாக்கல் மற்றும் இரட்டைத் தண்டவாளக் கட்டுமானத்தின் போது இந்த நிறுத்தம் மீண்டும் புனரமைப்புச் செய்யப்பட்டது.

1995-இல் கேடிஎம் கொமுட்டர் சேவை தொடங்கப் பட்டதில் இருந்து, இந்த நிறுத்தத்தில் தொடருந்து அமைப்பு மற்றும் தொடருந்து நிலைய வடிவமைப்பு ஆகிய இரண்டிலும் மாற்றங்கள் செய்யப்படாமல் இருந்தது. 2007-ஆம் ஆண்டின் நடுப்பகுதியில் இந்த நிறுத்தமானது குறிப்பிடத்தக்க அளவிற்கு புனரமைப்பு கண்டது.

அடிப்படை வசதிகள்

1995-ஆம் ஆண்டில் இருந்து, கிள்ளான் துறைமுக நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.

கிள்ளான் துறைமுக கொமுட்டர் நிலையத்தில் அடிப்படை வசதிகளுடன் பயணச்சீட்டு வசதிகளும் (Ticketing Facilities) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (Kiosks); போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.

மேற்கோள்கள்

மேலும் காண்க 
 கோலாலம்பூர்
 கோலாலம்பூர் சென்ட்ரல்
 கோலாலம்பூர் கூட்டாட்சி
 கோலாலம்பூர் மாநகராட்சி
 கோலாலம்பூர் கோபுரம்

வெளி இணைப்புகள்

கோலாலம்பூர் கூட்டாட்சியின் தொடருந்து நிலையங்கள்
ரவாங்-சிரம்பான் வழித்தடம்
மலேசியத் தொடருந்து நிலையங்கள்
கிள்ளான் துறைமுக வழித்தடம்
சிரம்பான் வழித்தடம்
வசந்தி தேவி (கல்வியாளர்)

வி. வசந்தி தேவி  (Vasanthi Devi)  இந்தியாவைச் சேர்ந்த ஒரு கல்வியாளர் ஆவார். 1938 ஆம் ஆண்டில் இவர் பிறந்தார். இந்தியாவின் வளர்ச்சிக்கான சங்கத்தின் தலைவராகவும், சென்னை வளர்ச்சி ஆராய்ச்சி நிறுவனத்தின்  அறங்காவலராகவும் உள்ளார். 1992-1998 ஆம் ஆண்டுகளுக்கு இடையில் மனோன்மணியம் சுந்தரனார் பல்கலைக்கழகத்தின் துணைவேந்தராகவும், 2002 மற்றும் 2005 ஆம் ஆண்டுகளுக்கு இடையில் தமிழ்நாடு மாநில மகளிர் ஆணையத்தின் தலைவராகவும் பணியாற்றினார்

வாழ்க்கை வரலாறு 
வசந்தி தேவி 1938 ஆம் ஆண்டில் தமிழகத்தின் திண்டுக்கல் நகரத்தில் சென்னை மாகாண நகராட்சித் தலைவராக இருந்த பி.வி.தாசுக்கு மகளாகப் பிறந்தார். 15 ஆவது வயதில், இவர் சென்னை நகருக்கு குடிபெயர்ந்தார். மேல்நிலைக் கல்வியை முடிக்க சென்னை ராணி மேரி கல்லூரியில் சேர்ந்தார். சென்னை மாநிலக் கல்லூரியில் வரலாற்றில் முதுகலை பட்டம் பெற்றார். பின்னர், இவர் 1970 ஆம் ஆண்டுகளில் உள்நாட்டு அரசியல் குழுக்கள் மற்றும் இயக்கவியலில் முனைவர் பட்டத்திற்காக பிலிப்பைன்சு நாட்டுக்குச் சென்றார். 1980 ஆம் ஆண்டு பிலிப்பைன்சு பல்கலைக்கழகத்தில் முனைவர் பட்டம் பெற்றார்.

இராணி மேரி கல்லூரியில் பேராசிரியையான இவர், 1987 ஆம் ஆண்டு தமிழ்நாட்டில் நடந்த கல்லூரி ஆசிரியர்களின் போராட்டத்திற்கு தலைமை தாங்கியவர் என்பது தக்கது. 1988 மற்றும் 1990 ஆண்டுகளுக்கு  இடையில் கும்பகோணத்தில் உள்ள அரசு மகளிர் கல்லூரியின் முதல்வராக நியமிக்கப்பட்டார்  1992 மற்றும் 1998 ஆண்டுகளுக்கு இடையில், அவர் மனோன்மணியம் சுந்தரனார் பல்கலைக்கழகத்தின் துணைவேந்தராக நியமிக்கப்பட்டார்.  பின்னர் 2002 மற்றும் 2005 ஆம் ஆண்டுகளுக்கு இடையில் தமிழ்நாட்டின் மாநில மகளிர் ஆணையத்தின் தலைவராகவும் இருந்தார்.

அரசியல் செயல்பாடு 
வசந்தி தேவி 2016 தமிழ்நாடு சட்டமன்றத் தேர்தலில் ஜெ. ஜெயலலிதாவை எதிர்த்து டாக்டர். ராதாகிருஷ்ணன் நகர் சட்டமன்றத் தொகுதியில் விடுதலைச் சிறுத்தைகள் கட்சி கட்சி சார்பில் போட்டியிட்டார்.

மேற்கோள்கள் 

CS1 maint: url-status
1939 பிறப்புகள்
வாழும் நபர்கள்
இந்தியக் கல்வியாளர்கள்
பெரிய நிக்கோபார் தீவு வளர்ச்சித் திட்டம்

'பெரிய நிக்கோபார் தீவு வளர்ச்சித் திட்டம் ('Great Nicobar Development Plan), வங்காள விரிகுடாவில் அமைந்த இந்தியாவின் ஒன்றியப் பகுதிகளில் ஒன்றான அந்தமான் நிக்கோபார் தீவுகளுக்கு 
தெற்கே அமைந்த பெரிய நிக்கோபார் தீவில் உள்ள நிகோபார் மாவட்டத்தின் பெரிய அளவிலான வளர்ச்சித் திட்டமாகும். 
நிகோபார் மாவட்டத்தின் வளர்ச்சித் திட்டத்திற்கு 2022ம் ஆண்டில் இந்திய அரசு ரூபாய் ₹75,000 கோடி (US$9.4 பில்லியன்) ஒதுக்கியுள்ளது.

நிதி ஆயோக் மற்றும் அந்தமான் &  நிக்கோபார் தீவுகளின் ஒருங்கிணைந்த வளர்ச்சி குழுமம் பாதுகாப்பு முக்கியத்துவத்தையும், புவிசார் யுக்தியையும், போக்குவரத்து, வணிகம், தொழில் வளர்ச்சியையும், கடல்சார் சூழல் சுற்றுலா வளர்ச்சியை மேம்படுத்துவதையும் இத்திட்டத்தின் நோக்கங்களாகக் கொண்டுள்ளது.இத்திட்டத்தின் கீழ் நான்கு பெரிய வளர்ச்சித் திட்டங்கள் கொண்டு வரப்படவுள்ளது:  
 நிகோபார் மாவட்டத்தில் உள்ள காலத்திய கடற்கரையில் ஆண்டுக்கு 14.2 மில்லியன் சரக்குப் பெட்டகங்களைக் கையாளும் வகையில் துறைமுகம் அமைப்பது. 
 நிகோபார் மாவட்டத்தில் பன்னாட்டு வானூர்தி நிலையம் அமைத்தல்.
 நிகோபார் மாவட்டத்தில் 16,610 எக்டேர் பரப்பளவில் 450 மெகா வாட் திறன் கொண்ட  இயற்கை எரிவாயு மின் உற்பத்தி நிலையம் மற்றும்  சூரிய மின் ஆற்றல் நிலையங்கள் அமைத்தல்.
 கடற்கரையில் இரண்டு புதிய பசுமை நகரங்கள் அமைத்தல்.

இந்தியச் சுற்றுச்சூழல் மற்றும் வனங்கள் அமைச்சகத்தின் வல்லுநர் குழு 2022ம் ஆண்டில் இத்திட்டத்திற்கு ஏற்கனவே ஒப்புதல் வழங்கியுள்ளது.

மேற்கோள்கள் 

அந்தமான் நிக்கோபார் தீவுகள்
நிகோபார் மாவட்டம்
மதுரைப் பாறைப்பல்லி

மதுரைப் பாறைப்பல்லி (Madurai Rock Gecko)(கெமிடாக்டைலசு மல்டிசல்கேடசு) என்பது 2023-ஆம் ஆண்டு மதுரை நாகமலைப் பகுதியில் ஆய்வாளர்கள் கண்டறிந்த பாறையில் வாழும் பல்லியாகும். வீட்டுப்பல்லியின் பேரினத்தின்கீழ் வரும் இவ்வினம் தனிச்சிறப்பியல்புகளைப் பெற்றுள்ளது. பொதுவாக இப்பேரினத்தைச் சேர்ந்த பல்லிகள் நஞ்சற்றவை. மனிதர்களுக்குத் தீங்கு ஏற்படுத்தக் கூடியவை அல்ல. இவை இரவில் இரைதேடுவதைக் கண்டுள்ளனர்.

தோற்றம் 
மதுரைப் பாறைப்பல்லிகளின் குறிப்பிடத்தக்க அடையாளம் மேற்புறத் தோல் நெடுகவுள்ள சிப்பி வடிவ குருக்கள். இவை 84 மில்லி மீட்டர் நீளம் வளரக்கூடியவை. மேற்புறம் பழுப்பு நிறத்திலிருக்கும். கழுத்துக்கும் பின்னங்கால்களுக்கும் இடையே நான்கு மஞ்சட்பழுப்புப் பட்டைகளைக் காணலாம். தலைப்பகுதியின் மேற்புறம் அடர்பழுப்பாக இருக்கும். வாலின் மேற்புறத்தில் 9 அல்லது 10 பழுப்புப் பட்டைகள் காணப்படுகின்றன. தலைமுதல் பின்னங்கால்கள்வரை கீழ்ப்பகுதி வெள்ளையாக இருக்கிறது. வாலின் அடிப்பகுதி பழுப்பில் மஞ்சட்பட்டைகளுடன் காணப்படுகிறது.

பரம்பல் 
மதுரைப் பாறைப்பல்லிகள் தற்போது மதுரை மாவட்டம் நாகமலையிலுள்ள சவெநா கல்லூரிக்கருகில் மட்டுமே காணப்பட்டுள்ளன. இவற்றின் பரம்பல் எவ்வளவு எனத் தெரியவில்லை எனினும் சற்று வடக்கே சிறுமலைப் பாறைப்பல்லியும், மேற்கே மேகமலைப் பாறைப்பல்லியும் தெற்கில் திருவிதாங்கூர் பாறைப்பல்லியும், திருநெல்வேலி பாறைப்பல்லியும் காணப்பெறுகின்றன. இப்பல்லி இவற்றிலிருந்து தனித்த இனமாகக் கண்டறியப்பட்டுள்ளதால் இது மதுரைப் பகுதியைச் சேர்ந்த அகணிய உயிரினமாக இருக்கக் கூடும்.

மேற்கோள்கள்

இந்திய அகணிய உயிரிகள்
பல்லிகள்
இந்திய ஊர்வன
தாரிகா (அசுரர்)

தாரிகா (Darika)  என்பது  முடியெட்டு  என்ற கேரளாவைச் சேர்ந்த  பாரம்பரிய சடங்கு நாடகத்தின்  ஒரு பாத்திரம் ஆகும்.   பகவதி அல்லது பத்ரகாளி வழிபாட்டிற்கான சடங்கு நடனம், பொதுவாக கேரளாவின் காளி கோவில்களில் மட்டுமே நிகழ்த்தப்படுகிறது.  இந்தக் கதை தாரிகா வதம் அல்லது தாரிகா கொலை என்றும் அழைக்கப்படுகிறது.

இக்கதையில், பிரம்மா, கொடூரமான அசுரர்களான தாரிகா மற்றும் தனவேந்திரன் ஆகிய இருவருக்கும் எந்த ஒரு ஆணின் கையிலும் மரணம் ஏற்படாதவாறு பாதுகாப்பு அளித்தார். ஆனால் இவர்களை ஒரு பெண்ணால்  கொன்றுவிடமுடியும் என்ற சாபம் இருந்தது. இருவரும் சக்திவாய்ந்தவர்களாகி, தெய்வங்களுக்கும் தெய்வீக மனிதர்களுக்கும் அச்சுறுத்தலாக மாறினர். தேவர்கள் அவர்களைத் தோற்கடிக்க பல முயற்சிகளுக்குப் பிறகு, சிவபெருமான் நாரதர் அளித்த வடிவமைப்பைப் பின்பற்றி பத்ரகாளியை உருவாக்கினார். அனைத்து தேவர்களும் தங்கள் சிறப்பு ஆயுதங்களை தானமாக அளித்தனர், பத்ரகாளி கடுமையான போருக்குப் பிறகு அசுரர்களை அழிப்பதில் வெற்றி பெற்றார். 

சமீபத்தில் இக்கதையுடன் தொடர்புடைய  "பள்ளிவாலு பத்ரவடகம்.." என்ற பாடல் பிரபலமானது.

மேற்கோள்கள் 

கேரளக் கலைகள்
அசுரர்
இரெ. சண்முகவடிவேல்

இரெத்தினசாமி சண்முகவடிவேல் (Re. Shanmuga Vadivel) (பிறப்பு: 25 ஆகத்து 1937) தமிழ்நாட்டைச் சேர்ந்த  பட்டிமன்றப் பேச்சாளர் மற்றும் ஓய்வுபெற்ற தமிழாசிரியர் ஆவார். தமிழ்நாட்டு அரசின் தமிழ்ச்செம்மல் விருது  உள்ளிட்ட விருதுகளையும் நகைச்சுவைத் தென்றல் உள்ளிட்ட பட்டங்களையும் பெற்றுள்ளார்.

வாழ்க்கைக் குறிப்பு
இன்றைய நாகப்பட்டினம் மாவட்டத்தில் உள்ள நாகூர் நகரில் இரெ. கோவிந்தம்மாள்- ப. இரெத்தினசாமி இணையரின் மகனாக 25 ஆகத்து 1937 அன்று பிறந்தார் சண்முகவடிவேல். 

நாகூர் தேசிய உயர்நிலைப் பள்ளியில் பயின்றபின் சென்னைப் பல்கலைக் கழகத்தில் புலவர், முதுநிலை, மூதறிஞர் ஆகிய பட்டங்களையும்  அண்ணாமலைப் பல்கலைக்கழகத்தில் இளங்கலை கல்வியியல் பட்டத்தையும் பெற்றார். திருவாரூர் வ சோ ஆண்கள் மேல்நிலைப் பள்ளியில் 36 ஆண்டுகள் தமிழாசிரியராகப் பணியாற்றி ஓய்வு பெற்றார். அடியார்க்கு நல்லான், அம்புஜம், ஆரூர் குணா, ஆரூர் தமிழ்நாடன்,   கோவி லெனின், மானா பாஸ்கரன் உள்ளிட்டோர் இவரது முன்னாள் மாணவர்கள்.

1975 ஆண்டுவாக்கில் திருவாரூர் வடக்கு வீதி முருகன் கோவிலின் அறங்காவலராக இருந்த தன் நண்பர் நாகராஜனின் ஒப்புதல் பெற்று அக் கோவில் திருவிழாக்களில்  தேவாரம், திருவாசகம், பெரியபுராணம் தற்காலக் கவிதை உள்ளிட்ட தமிழ் இலக்கியங்களைப் பரப்புரை செய்தார். தன் மாணவர்களையும் இதில் ஈடுபடுத்தினார்.

திருவாரூர்த் தமிழ்ச் சங்கத்தின் தலைவராகப் பல்வேறு நிகழ்ச்சிகளில் கலந்து கொண்டு தொடர்ந்து செயல்பட்டு வருகிறார்.

இவர் இணையர் பெயர் தையல்நாயகி. இவர்களுக்கு பரிமளா என்ற மகள் உள்ளார்.

படைப்புகள் 
வாழ்க்கை ரொம்ப சுலபமுங்க (2007) - கற்பகம் புத்தகாலயம்
தமிழ் வளர்த்த சான்றோர் - கலைஞன் பதிப்பகம்
நானிலம் போற்றும் நால்வர்
குறள்வழிக் கதைகள்
வாய்விட்டு சிரிக்கிறார் வள்ளுவர்
திருக்குறள் கதை அமுதம்
செவிநுகர் சுவைகள்
அண்ணாவின் வாழ்வில் அரிய நிகழ்ச்சிகள்
பெரியபுராணத்தில் பெண்ணின் பெருமை
இருபத்தி ஓராம் நூற்றாண்டுக்கு இளங்கோவடிகள்
குறுந்தொகை நலம்
துளித்துளியாய் பொது அறிவு

இலக்கியப் பயணங்கள் 
இலங்கை கம்பன் கழகம் (கொழும்பு), யாழ்ப்பாண கம்பன் கழகம் (யாழ்ப்பாணம்), பிரான்சு கம்பன் கழகம் (பாரிசு), சுவிசு திருவள்ளுவர் மன்றம் (சுவிட்சர்லாந்து), ஆத்திரேலியன் கம்பன் கழகம், சிட்னி மக்கள் மன்றம் உள்ளிட்ட பல்வேறு அமைப்புகளின் அழைப்பின் பேரில் பல நாடுகளுக்கும் சென்று இலக்கியச் சொற்பொழிவாற்றியுள்ளார்.  

புலவர் சீனி சண்முகத்துடன் இணைந்து பல பட்டிமன்றங்களில் பங்கேற்றுள்ளார்.

விருதுகளும் பட்டங்களும்

மேற்கோள்கள்

வெளி இணைப்புகள் 

 புலவர் இரெ.சண்முகவடிவேல் - நாகூர் மண்வாசனை 
 புலவர் சண்முக வடிவேல் நகைச்சுவை விருந்து | Tamil Kelvi
 புலவர் சண்முக வடிவேலுவின் நகைச்சுவை சரவெடி | Tamil Kelvi

1937 பிறப்புகள்
வாழும் நபர்கள்
திருவாரூர் மாவட்ட நபர்கள்
தமிழறிஞர்கள்
பட்டிமன்றப் பேச்சாளர்கள்
நல்லூர், திருப்பூர்

நல்லூர், திருப்பூர் () என்பது தமிழ்நாடு மாநிலத்தின் திருப்பூர் மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 344 மீட்டர் உயரத்தில் அமைந்துள்ள நல்லூர் புறநகர்ப் பகுதியின் புவியியல் ஆள்கூறுகள்,  ஆகும்.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற விசுவேசுவரசுவாமி கோயில், நல்லூர் பகுதியில் அமைந்துள்ளது.

மேற்கோள்கள்

வெளி இணைப்புகள் 
 GeoHack - நல்லூர், திருப்பூர் 

திருப்பூர் மாவட்டத்திலுள்ள ஊர்களும் நகரங்களும்
திலீப் குமார் கங்குலி

திலீப் குமார் கங்குலி  (Dilip Kumar Ganguly)  இந்தியாவைச் சேர்ந்த  ஒரு நரம்பியல் மற்றும் நரம்பியல் மருந்தியல் நிபுணர் ஆவார்.  மருந்தியல் மற்றும் பரிசோதனை சிகிச்சைத் துறையின் தலைவராக இருந்தார். இந்திய இரசாயன உயிரியல் நிறுவனத்தின் இயக்குநராகவும் உள்ளார்.   இந்திய மாநிலமான மேற்கு வங்காளத்தில் உள்ள கொல்கத்தாவில் 4 ஜனவரி 1940 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். பார்கின்சோனிசம்  மற்றும் இந்தியாவில் நரம்பியல் மருந்தியல் ஆய்வுகளை ஊக்குவிப்பதில் இவர் மேற்கொண்ட முயற்சிகளுக்காக  நன்கு அறியப்பட்டார்.  இவரது ஆராய்ச்சிகள் ஆவணப்படுத்தப்பட்டுள்ளன. மதிப்பாய்வு செய்யப்பட்ட பத்திரிகைகளில் பல கட்டுரைகளின் வழியாக இந்த ஆவணங்கள் உருவாக்கப்பட்டன என்பது குறிப்பிடத்தக்கதாகும்.   தவிர,  இவர் பிறரால் வெளியிடப்பட்ட புத்தகங்களுக்கும் சில அத்தியாயங்களை பங்களித்துள்ளார்   இவரது பணிகள் பல  ஆராய்ச்சியாளர்களாலும் மேற்கோளாகக்  காட்டப்பட்டுள்ளது.     இந்திய நரம்பியல் அகாடமியின் நிறுவனரான திலீப் குமார் கங்குலி அதன் துணைத் தலைவராகவும் பணியாற்றியுள்ளார்.   அறிவியல் ஆராய்ச்சிக்கான இந்திய அரசாங்கத்தின் உச்ச நிறுவனமான அறிவியல் மற்றும் தொழில்துறை ஆராய்ச்சி மன்றம் , மருத்துவ அறிவியலுக்கான இவரது பங்களிப்புகளுக்காக மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசை 1985 ஆம் ஆண்டில் இவருக்கு வழங்கியது

மேற்கோள்கள்

புற இணைப்புகள்

மேலும் படிக்க 

 

இந்திய மருந்தியலாளர்கள்
வாழும் நபர்கள்
1940 பிறப்புகள்
சாந்தி ஸ்வரூப் பட்நாகர் விருது பெற்றவர்கள்
சவகர் நவோதயா வித்யாலயா, அலிபுர்துவார்

சவகர் நவோதயா வித்யாலயா, அலிபுர்துவார் (Jawahar Navodaya Vidyalaya, Alipurduar) என்பது இந்திய நாட்டின் மேற்கு வங்காள மாநிலத்தின் அலிப்பூர்துவார் மாவட்டத்தில் உள்ள ஒரு உறைவிட, இணை கல்விப் பள்ளியாகும். இப்பள்ளியானது உள்நாட்டில் சவகர் நவோதயா வித்யாலயா பரோபிசா என்று அழைக்கப்படுகிறது . நவோதயா வித்யாலயாக்கள் இந்திய மனித வள மேம்பாட்டு அமைச்சகத்தால் நிதியளிக்கப்பட்டு  அமைச்சகத்தின் கீழ் உள்ள தன்னாட்சி அமைப்பான நவோதயா வித்யாலயா சுமிதியால் நிர்வகிக்கப்படுகிறது.

வரலாறு 
இந்த பள்ளி 2005 ஆண்டு நிறுவப்பட்டது. சவகர் நவோதயா வித்யாலயா பள்ளிகளின் ஒரு பகுதியாகும். நவோதயா வித்யாலயா சுமிதியின் பாட்னா பிராந்திய அலுவலகத்தால் நிர்வகிக்கப்பட்டு கண்காணிக்கப்படுகிறது.  நிறுவப்பட்ட போது, இந்த பள்ளி சல்பைகுரி மாவட்டத்தின் ஒரு பகுதியாக இருந்தது. 2014 ஆம் ஆண்டு சூன் மாதம் 25 ஆம் தேதியன்று ஜல்பைகுரி மாவட்டம் பிரிக்கப்பட்டது. சவகர் நவோதயா வித்யாலயா பரோபிசா அலிபுர்துவார் மாவட்டத்தின் ஒரு பகுதியாகும்.

இணைப்புகள் 
சவகர் நவோதயா வித்யாலயா, அலிபுர்துவார்  ஆனது மத்திய இடைநிலைக் கல்வி வாரியத்துடன் இணைக்கப்பட்ட எண் 2440007 ஆகும்.

மேலும் பார்க்கவும் 
 சவகர் நவோதயா வித்தியாலயா பள்ளிகளின் பட்டியல்

மேற்கோள்கள்

வெளி இணைப்புகள் 
 சவகர் நவோதயா வித்யாலயா, அலிபுர்துவார்  அதிகாரப்பூர்வ இணையதளம் 

அலிப்பூர்துவார் மாவட்டம்
லாரஸ் ஃபஸ்கஸ் ஃபஸ்கஸ்

இலாரசு பசுகசு பசுகசு (Larus fuscus fuscus) என்பது வடக்கு நார்வே, சுவீடன் மற்றும் பின்லாந்து முதல் வெள்ளைக் கடல் வரை இனப்பெருக்கம் செய்யும் ஒரு பெரிய கடல் புறா ஆகும். இது கருமுதுகுக் கடற்காக்கையின், துணையினம் ஆகும்.

விளக்கம் 
வீட்டு வாத்து அளவுள்ள இது சுமார் 60 செ.மீ நீளம் இருக்கும். இதன் அலகு மஞ்சள் நிறத்திலும், விழிப்படலம், வெண்மை நிறத்திலும், கால்கள் ஆரஞ்சு மஞ்சள் நிறத்திலும் இருக்கும். இதின் தலை, கழுத்து, உடலின் கீழ்ப்பகுதி ஆகியன வெண்மை நிறத்தில் இருக்கும். முதுகும், தோள் பட்டையும் கறுத்த சாம்பல் நிறமான ஓரளவு கறுப்பு என்று சொல்லக்கூடியவாறு இருக்கும். பறக்கும்போது இறக்கைகளின் வெள்ளை விளிம்புகளும், கறுத்த முதுகும் மற்ற கடற்காக்கைகளிலிருந்து இதனை வேறுபடுத்திக் காட்டும். இதன் தோற்றம் இதன் முதன்மை இனமான கருமுதுகுக் கடற்காக்கையில் இருந்து பெரிதும் வேறுபடவில்லை. ஆனால் இதன் தோள்பட்டை சார்ந்த பகுதி கருங்கடுநிறத்தில் இருப்பதே ஒரு வேறுபாடு ஆகும்.

வலசை 
இவை தென் இந்தியாவில் மேற்குக் கிழக்குக் கடற்கரைப் பகுதிகளில் குளிர்காலத்தில் செப்டம்பர் முதல் மே வரை காணலாம். கோடியக்கரையில் காணப்பட்ட குறிப்புகள் உண்டு. குளிர் காலத்தில் இந்தியாவுக்கு வலசை வரும்போது தலையில் பழுப்பு நிறமான கோடுகள் மிகுதியாக காணலாம்.

நடத்தை 
இவை எப்போதும் கூட்டமாக காணப்படும். இது ஒரு அனைத்துண்ணி ஆகும். இவை கடற்கரைகளிலும் துறைமுகங்களிலும், மீன்பிடிக்கும் துறைகளிலும், கருடனோடும் பிற கடற்காங்களைகளோடும் சேர்ந்து பறப்பதைக் காண இயலும். இவை மீன்கள், பூச்சிகள், ஓடுடைய கணுக்காலிகள், புழுக்கள், நட்சத்திரமீன்கள், மொல்லுடலிகள், விதைகள், பழங்கள், சிறிய பாலூட்டிகள், முட்டை, சிறிய பறவைகள், குஞ்சுகள், இறைச்சிக் கழிவுகள், கழிவுப்பொருள், அழுகும் பிணம் போன்றவற்றை உண்கின்றன.

கீஓவ்.. கீஓவ்.. என உரத்தக் குரலில் ஒலி எழுப்பும்.

மேற்கோள்கள்

வெளி இணைப்புகள் 

ஐரோப்பியப் பறவைகள்
தமிழ்நாட்டுப் பறவைகள்
தென்னிந்தியப் பறவைகள்
நான்கெத்திலமோனியம் சயனைடு

நான்கெத்திலமோனியம் சயனைடு (Tetraethylammonium cyanide) என்பது (C2H5)4NCN என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். சயனைடின் நான்கிணைய உப்பாக இது வகைப்படுத்தப்படுகிறது. நிறமற்றதாகவும் நீருறிஞ்சும் திண்மமாகவும் காணப்படும் இச்சேர்மம் முனைவுற்ற கரிமக் கரைப்பான்களில் கரையும். சயனோமெட்டலேட்டுகள் தயாரிப்பில் நான்கெத்திலமோனியம் சயனைடு பயன்படுத்தப்படுகிறது.

தயாரிப்பு
நான்கெத்திலமோனியம் புரோமைடிலிருந்து அயனி பரிமாற்ற வினை மூலம்  நான்கெத்திலமோனியம் சயனைடு தயாரிக்கப்படுகிறது. தொடர்புடைய டெட்ராபீனைலார்சோனியம் உப்பும் இதேபோல் தயாரிக்கப்படுகிறது.

பாதுகாப்பு 
நான்கெத்திலமோனியம் சயனைடு உயர் நச்சுத்தன்மை கொண்ட ஓர் உப்பாகும்.

மேற்கோள்கள் 

சயனைடுகள்
டெட்ராயெத்திலமோனியம் உப்புகள்
அப்துல்லா உக்கும் நிலையம்

அப்துல்லா உக்கும் நிலையம் (ஆங்கிலம்: Abdullah Hukum Station மலாய்: Stesen Komuter Abdullah Hukum); சீனம்: 阿卜杜拉胡库姆站) என்பது மலேசியா, கோலாலம்பூர், மாநகரில் அமைந்துள்ள ஒரு கொமுட்டர் தொடருந்து நிலையம் ஆகும். 

உயர்த்தப்பட்ட நிலையில் உள்ள இந்த நிலையத்தில் 1998 செப்டம்பர் 1-ஆம் தேதி எல்ஆர்டி இலகு விரைவு தொடருந்து சேவை தொடக்கப்பட்டது. அதன் பின்னர் 2018 அக்டோபர் 28-ஆம் தேதி கொமுட்டர் தொடருந்து சேவை தொடக்கப்பட்டது.

பொது

மின்மயமாக்கப்பட்ட இந்த நிலையம் கோலாலம்பூர், பங்சார் சாலையில் அமைந்துள்ளது. அத்துடன் கிள்ளான் துறைமுக வழித்தடம் (Port Klang Line) கிளானா ஜெயா வழித்தடம் (Kelana Jaya Line) ஆகிய இரு வழித்தடங்களினால் இந்த நிலையம் சேவை செய்யப்படுகிறது.

மத்திய வணிக பெருநகரமான கோலாலம்பூரின் தெற்கே பங்சார் சாலை மற்றும் கேஎல் சுற்றுச்சூழல் நகரம் KL Eco City ஆகியவற்றுகு இடையே இந்த நிலையம் அமைந்துள்ளது.

கம்போங் அஜி அப்துல்லா உக்கும்

அத்துடன் பங்சார் சாலை மற்றும் கிள்ளான் ஆற்றுக்கு இடையில் அமைந்துள்ள ஒரு கிராமமான கம்போங் அஜி அப்துல்லா உக்கும் (Kampung Haji Abdullah Hukum) என்ற கிராமத்தின் பெயரால் இந்த நிலையத்திற்கு பெயரிடப்பட்டது. இந்தக் கிராமம் இப்போது ஒரு சுற்றுச்சூழல் நகரமாக மாறியுள்ளது.

தெனாகா நேசனல்

கேஎல் சுற்றுச்சூழல் நகரத்தைத் தவிர, அப்துல்லா உக்கும் நிலையத்திற்கு அருகிலுள்ள மற்றொரு முக்கிய அடையாளமானது தெனாகா நேசனல் நிறுவனத்தின் தலைமையகம் ஆகும். 

இந்த நிறுவனம் நிலையத்தில் இருந்து சற்று தொலைவில் பங்சார் சாலையின் மேற்புறத்தில் அமைந்துள்ளது..

அமைப்பு

காட்சியகம்

மேற்கோள்கள்

மேலும் காண்க

 ரேபிட் கேஎல்
 கேடிஎம் இண்டர்சிட்டி 
 கோலாலம்பூர் சென்ட்ரல்
 கிள்ளான் துறைமுக வழித்தடம்

வெளி இணைப்புகள்

KL MRT / LRT Line Integrations

மலேசியத் தொடருந்து நிலையங்கள்
கிள்ளான் துறைமுக வழித்தடம்
கிளானா ஜெயா வழித்தடம்
நெப்டியூனியம் ஆர்சனைடு

நெப்டியூனியம் ஆர்சனைடு (Neptunium arsenide) என்பது நெப்டியூனியம் மற்றும் ஆர்சனிக்கு ஆகிய தனிமங்கள் சேர்ந்து உருவாகும் ஓர் இருமச் சேர்மம் ஆகும். NpAs என்ற மூலக்கூற்று வாய்ப்பாட்டால் இக்கனிம வேதியியல் சேர்மம் விவரிக்கப்படுகிறது. கலவை படிகங்களை உருவாக்குகிறது. நெப்டியூனியம் ஆர்சனைடு படிகங்களாக உருவாகிறது.

தயாரிப்பு
தூய நிலையிலுள்ள நெப்டியூனியம் மற்றும் ஆர்சனிக்கு தனிமங்களை விகிதவியல் அளவுகளில் சேர்த்து வினைபுரியச் செய்தால் நெப்டியூனியம் ஆர்சனைடு உருவாகிறது:

இயற்பியல் பண்புகள்
நெப்டியூனியம் ஆர்சனைடு பல வேறுபட்ட மாற்றங்களுடன் படிகங்களை உருவாக்குகிறது:

கனசதுரப் படிகத் திட்டம்,  Fm3m என்ற இடக்குழு,  a = 0.5835 நானோமீட்டர் என்ற செல் அளவுருடன் –131 °செல்சியசு வெப்பநிலைக்கு கீழான வெப்பநிலையில் தோன்றும்.
முக்கோணப் படிகத் திட்டம், a = 0.58312 நானோமீட்டர், c = 0.58281 நானோமீட்டர் என்ற செல் அளவுருக்களுடன்  –131 முதல் –98 °செல்சியசு வெப்பநிலைக்கு கீழான வெப்பநிலையில் தோன்றும். .
கனசதுரத் திட்டம், இடக்குழு Fm3m,  a = 0.58318 நானோமீட்டர் என்ற செல் அளவுருவுடன் –98 °செல்சியசு வெப்பநிலைக்கு கீழான வெப்பநிலையில் தோன்றும்.

175 கெல்வின் வெப்பநிலையில் நெப்டியூனியம் ஆர்சனைடு எதிர்பெரோகாந்தத் தன்மைக்கு மாறுகிறது.

மேற்கோள்கள் 

நெப்டியூனியம்(III) சேர்மங்கள்
ஆர்சினைடுகள்
இரேனியம் டெட்ரா அயோடைடு

இரேனியம் டெட்ரா அயோடைடு (Rhenium tetraiodide) ReI4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரேனியமும் அயோடினும் சேர்ந்து இந்த இருமச் சேர்மம் உருவாகிறது.

தயாரிப்பு
பெர் இரேனிக் அமிலத்துடன் ஐதரசன் அயோடைடைச் சேர்த்து வினைபுரியச் செய்தால் ஒடுக்க வினை நிகழ்ந்து இரேனியம் டெட்ரா அயோடைடு உருவாகிறது.:

இயற்பியல் பண்புகள்
இரேனியம் டெட்ரா அயோடைடு கருப்பு நிறத்தில் ஒரு திண்மமாக உருவாகிறது. அசிட்டோன் மற்றும் ஈதரில் கரைகிறது. நீருறிஞ்சும் த்ன்மையை கொண்டிருக்கிறது. நீராற்பகுப்பிற்கும் உட்படுகிறது.

வேதிப் பண்புகள்
தண்ணீரால் இரேனியம் டெட்ரா அயோடைடு நீராற்பகுப்பு செய்யப்படுகிறது.:

இரேனியம் டெட்ரா அயோடைடு சூடுபடுத்தப்பட்டால் சிதைவடைகிறது.:

மேற்கோள்கள்

இரேனியம்(IV) சேர்மங்கள்
அயோடைடுகள்
இரேனியம்(IV) குளோரைடு

இரேனியம்(IV) குளோரைடு (Rhenium(IV) chloride) ReCl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு நிற சேர்மமான இது ஓர் இருமநிலை சேர்மமாக கருதப்படுகிறது. ஆனால் நடைமுறையில் சிறிதளவே இந்நிலைக்கு முக்கியத்துவம் கொடுக்கப்படுகிறது.  ReCl4 இன் இரண்டாவது பல்லுருத்தோற்றமும் அறியப்படுகிறது.

தயாரிப்பு
இனியம்(V) குளோரைடு மற்றும் இரேனியம்(III) குளோரைடு ஆகிய ஒரே தனிமம் வெவ்வேறு ஆக்சிசனேற்ற நிலைகளிலுள்ள இரண்டு சேர்மங்கள் தங்களுக்குள் வினைபுரிந்து இடைநிலை ஆக்சிசனேற்ற நிலை எண்ணைக் கொண்ட சேர்மமான இரேனியம்(IV) குளோரைடு சேர்மத்தை உருவாக்குகின்றன.

120 °செல்சியசு வெப்பநிலையில் டெட்ராகுளோரோயெத்திலீன் சேர்மமும் நல்ல குறைப்பானாகப் பயன்படுகிறது:

கட்டமைப்பு
எக்சு கதிர் படிகவியல் ஆய்வுகள்  ஒரு பல்லுருவக் கட்டமைப்பை வெளிப்படுத்துகின்றன. Re–Re பிணைப்புகளுக்கு இடையிலான தூரம் 2.728 Å ஆகும். இரேணியம் அணுக்கள் ஆறு குளோரைடு ஈந்தணைவிகளால் சூழப்பட்ட எண்முக தோற்றத்திலுள்ளன. இரண்டு எண்கோணங்கள் இம்முகங்களுடன் பகிர்ந்து கொள்கின்றன். Re2Cl9 துணைக்குழுக்கள் குளோரைடு ஈந்தணைவிகளுடன் பாலம் அமைப்பதன் மூலம் இணைக்கப்பட்டுள்ளன. கட்டமைப்பின் மையக்கருத்து - மூலை-பகிர்வு ஈரெண்முகம்  - இரும உலோக ஆலைடுகளில் அசாதாரணமானதாகும்.

மேற்கோள்கள்

இரேனியம்(IV) சேர்மங்கள்
குளோரைடுகள்
அன்னி நாமலா

அன்னி நாமலா (Annie Namala) இந்திய நாட்டைச் சேர்ந்த சமூக ஆர்வலர் ஆவார். தலித் மக்களின் உரிமைகளுக்காக பாடுபட்டு வருகிறார்.  இவர் சமூக சமத்துவம் மற்றும் உள்ளடக்கத்திற்கான மையத்தின் இயக்குநராக உள்ளார்.  தீண்டாமைப் போராட்டத்திற்கு குரல் கொடுத்தவர் ஆவார். 2010  ஆம் ஆண்டு குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009 அமல்படுத்துவதற்கான தேசிய ஆலோசனைக் குழுவின் உறுப்பினராக இவர் நியமிக்கப்பட்டார்.

தொழில் 
அன்னி நாமலா பாகுபாடு மற்றும் விலக்குகளுக்கு எதிரான குழந்தைகளுக்கான ஒற்றுமை குழுவில் பணியாற்றினார்.

மேற்கோள்கள்

வெளி இணைப்புகள் 

 அன்னி நாமலா வலைப்பதிவு 
 கல்வி மற்றும் விழிப்புணர்வை உருவாக்குவதற்கான திட்டம்

வாழும் நபர்கள்
தலித் சிந்தனையாளர்கள்
இந்திய சமூகசேவகர்கள்
ஆசாத் அதிகார் சேனா

ஆசாத் அதிகார் சேனா (இந்தியில் आजाद आधिकार सेना), அதன் சுருக்கப் பெயரான AAS (இந்தியில் आस) என்றும் அறியப்படுகிறது, இது இந்தியாவில் பதிவு செய்யப்படாத ஓர் அரசியல் கட்சியாகும், இது தற்போது இந்தியத் தேர்தல் ஆணையத்தில் பதிவு செய்யும் செயல்முறையில் உள்ளது.

துவக்கப் பணிகள் 
ஆசாத் அதிகார் சேனா ஆரம்பத்தில் முன்னாள் குடிமை அதிகாரி அமிதாப் தாக்கூரால் ஆகத்து மாதம் 2021 ஆம் ஆண்டில் தொடங்கப்பட்டது.  இந்த அறிவிப்புக்குப் பிறகு, தாக்கூர் ஒரு குற்றவியல் வழக்கில் கைது செய்யப்பட்டார், இது அரசியல் உள்நோக்கம் கொண்டது என்று அவர் குற்றம் சாட்டினார்.  

பின்னர் தாக்கூர் மார்ச் 2022 இல் சிறையில் இருந்து விடுவிக்கப்பட்ட பிறகு ஆசாத் அதிகார் சேனாவை உருவாக்கும் பணியை மீண்டும் தொடங்கினார்

குறிப்புகள் 

இந்திய அரசியல் கட்சிகள்
2022
உத்தரப் பிரதேசம்
வசுதைவ குடும்பகம்

வசுதைவ குடும்பகம் (சமசுகிருதம்: वसुधृव कुटुम्बकम्) என்பது இந்து சமய நூல்களில் ஒன்றான மகா உபநிடத்தில் காணப்படும் சமஸ்கிருத வசனமாகும். இந்த வசனத்தின் பொருள் "உலகம் ஒரே குடும்பம் ("The World Is One Family") என்பதாகும்.Sanskrit Dictionary  என்பதாகும். குறுகிய மனம் இது என்னுடையது, அது அவருடையது என்று நினைக்கிறது; ஆனால் தாராள மனது உலகமே எனது வீடு என்று நினைக்கிறது.

வரலாறு
மகா உபநிடத்தின் ஆறாவது அத்தியாயம், மந்திரம் எண் 71-73களில் (VI.71-73) வசுதைவ குடும்பகம் எனும் வசனம் காணப்படுகிறது.BP Singh and Dalai Lama (2008), Bahudhā and the Post 9/11 World, Oxford University Press, , page 51 இது போன்ற மந்திரம் ரிக்வேதத்திலும் காணப்படுகிறது. இது இந்திய சமுதாயத்தில் மிக முக்கியமான தார்மீக மதிப்பாக கருதப்படுகிறது. மகா உபநிடதத்தின் வசுதைவ குடும்பகம் எனும் வசனம் இந்திய நாடாளுமன்றக் கட்டிடத்தின் நுழைவு மண்டப  நுழைவாயிலில் பொறிக்கப்பட்டுள்ளது.

தாக்கங்கள்
வசுதைவ குடும்பகம் எனும் வசனம்  பாகவத புராணத்தில் அதிகம் கையாளப்பட்டுள்ளது. வசுதைவ குடும்பகம்'' எனும் வசனம் மகா உபநிடதத்தில் "உயர்ந்த வேதாந்த சிந்தனை" என்று அழைக்கப்படுகிறது. காந்தி ஸ்மிருதி மற்றும் தர்ஷன் சமிதியின் முன்னாள் இயக்குநர் என். ராதாகிருஷ்ணன், காந்திய தத்துவம், முழுமையான வளர்ச்சி மற்றும் அனைத்து உயிரினங்களுக்கும் மரியாதை மற்றும் அகிம்சையை ஒரு நம்பிக்கை மற்றும் மூலோபாயமாக உட்பொதிக்கும் வன்முறையற்ற மோதல் தீர்வு, வசுதைவ குடும்பகம் என்ற பண்டைய இந்தியக் கருத்தாக்கத்தின் விரிவாக்கம் என்று நம்புகிறார்.

நவீன உலகில் குறிப்புகள்
வாழும் கலை நிறுவனம் நடத்திய உலகப் பண்பாட்டு விழாவில் இந்தியப் பிரதமர் நரேந்திர மோதி பேசும் போது, வசுதைவ குடும்பகம் எனும் வசனத்தைப் பயன்படுத்தினார். மேலும் "இந்திய கலாச்சாரம் மிகவும் வளமானது, நம் ஒவ்வொருவரிடமும் சிறந்த மதிப்புகள் புகுத்தப்பட்டுள்ளது. அஹம் பிரம்மாஸ்மி முதல் வசுதைவ குடும்பகம் வரை நாம் உபநிடதங்களிலிருந்து அறிந்து கொள்கிறோம்".ராஷ்டிரிய சுயம்சேவாக் சங்கம் தனது தத்துவங்களில் ஒன்றாக வசுதைவ குடும்பகம் எனும் தத்துவத்தை கொண்டுள்ளது.

2023ம் ஆண்டில் இந்தியா தலைமையில் நடைபெறும் ஜி-20 மாநாட்டின் சின்னத்தில் குறிக்கோளுரையாக  “வசுதைவ குடும்பகம்” அல்லது “ஒரு பூமி-ஒரே குடும்பம்-ஒரு எதிர்காலம்” என்ற வசனம் தேர்வு செய்யப்பட்டது.ஐக்கிய நாடுகள் அவையின் அதிகாரப்பூர்வ மொழியாக சமசுகிருதம் இல்லாதபடியால் சீனா இதனை எதிர்த்தது.

இதனையும் காண்க
 யாதும் ஊரோ யாவரும் கேளீர்
 வேற்றுமையில் ஒற்றுமை
 இந்து சமயம்

மேற்கோள்கள்

ஆதார நூற்பட்டியல்

மேலும் படிக்க 
 

இந்து மெய்யியல் கருத்துருக்கள்
இந்திய மெய்யியல்
ராஷ்டிரிய சுயம்சேவாக் சங்கத்தின் தத்துவங்கள்
பரமக்குடி எமனேசுவரமுடையார் கோயில்

எமனேஸ்வரமுடையவர் கோயில் என்பது தமிழ்நாடு மாநிலத்தின் இராமநாதபுரம் மாவட்டத்தில் பரமக்குடி பகுதியின் எமனேஸ்வரம்  புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும்.

கடல் மட்டத்திலிருந்து சுமார் 91 மீட்டர் உயரத்தில் அமைந்துள்ள எமனேஸ்வரமுடையவர் கோயிலின் புவியியல் ஆள்கூறுகள்,  ஆகும்.

இக்கோயிலில் மூலவராக எமனேஸ்வரமுடையவர் வீற்றிருக்கிறார். தாயார் சொர்ணகுஜாம்பிகை ஆவார். இக்கோயிலின் தலவிருட்சம் வில்வமரம் ஆகும். தீர்த்தம் எம தீர்த்தம் என்று அழைக்கப்படுகிறது. எமனேஸ்வரமுடையவர், சொர்ணகுஜாம்பிகை, விநாயகர், வள்ளி தெய்வானை சமேத சுப்பிரமணியர், மல்லிகார்சுனேசுவரர், பைரவர், நவக்கிரகங்கள் ஆகியோர் இக்கோயிலில் அருள்பாலிக்கின்றனர்.

மேற்கோள்கள்

வெளி இணைப்புகள் 
 GeoHack - பரமக்குடி எமனேஸ்வரமுடையவர் கோயில்

இராமநாதபுரம் மாவட்டத்திலுள்ள சிவன் கோயில்கள்
நிக் கைசர்

நிக்கோலஸ் கைசர்(Nicholas Kaiser) FRS (15 செப்டம்பர் 1954 - 13 ஜூன் 2023) ஒரு பிரித்தானிய அண்டவியலாளர் ஆவார்.

வாழ்க்கையும் தொழிலும். 
கைசர் 1978 இல்  இலீட்சு பல்கலைக்கழகத்தில் இயற்பியலில் இளங்கலைப் பட்டமும் , 1979 இல் கேம்பிரிட்ஜ் பல்கலைக்கழகத்தில் கணிதத்தில் மூன்றாம் பகுதியும் பெற்றார். மார்ட்டின்  இரீசின் மேற்பார்வையின் கீழ் கேம்பிரிட்ஜ் பல்கலைக்கழகத்தில் வானியலில் முனைவர் பட்டமும் பெற்றார்.

கலிஃபோர்னியா பல்கலைக்கழகம் , பெர்க்லி பல்கலைக்கழகம் , சாண்டா பார்பரா பல்கலைக்கழகம் , சசெக்சு, கேம்பிரிட்ஜ் பல்கலைக்கழகம் ஆகியவற்றில் முதுமுனைவர் ஆய்வுப் பதவிகளுக்குப் பிறகு , கைசர் டொரான்ட்டோ பல்கலைக்கழகத்தில் (1988 - 97) கோட்பாட்டு வானியற்பியல் பேராசிரியருக்கான கனேடிய நிறுவனத்தில் இருந்தார். 1998 ஆம் ஆண்டில் அவாய் பல்கலைக்கழகத்தின் வானியல் நிறுவனத்தில் பேராசிரியராக ஆனார். 2017 முதல் 2022 வரை பாரிசில் உள்ள எகோல் நார்மல் சூப்பரியூரில் பேராசிரியராக இருந்தார்.

2008 ஆம் ஆண்டில்  அரசு கழகத்தின் ஆய்வுறுப்பினராக  கைசர் தேர்ந்தெடுக்கப்பட்டார்.

கைசர்  2023, ஜூன் 13 அன்று தனது 68 வயதில் இறந்தார்.

ஆய்வுப்பணிகள். 
கைசர் அண்டவியலுக்கு பெரும் பங்களிப்புகளை வழங்கினார்.

 இவர் முதன்முதலில்  அண்ட நுண்ணலைப் பின்னணி முனைமையைக் கணக்கீட்டார்  (கைசர் 1983);
 பொருள் புலத்தைச் சார்ந்த் பால்வெளிக் கொத்துகளின் உயர்நிலைச் சார்புநிலையை விளக்கினார் (கைசர் 1984);
 தொடக்கப் பாழ்நிலைப் புடவியின் அடர்த்தி   உச்சங்களின் புள்ளிவிவரங்களை விரிவாக கணக்கீட்டார் (பார்தீன், பாண்டு, கைசர் & சாலே 1986);
 செம்பெயர்ச்சி விண்வெளிக் குலைவுகளின் கணிதத்தை அறிமுகப்படுத்தியது  (கைசர் 1987);
 அண்டப் புறவட்டப் பொருண்மைச்   சார்பை உல்லாசப் பயணக் க்ணக் கோட்பாட்டைப் பயன்படுத்தி கணித்தார் (பாண்டு, கோல், எப்சுட்டாதியோ & கைசர் 1991);
 எளிய தன்னொத்த படிமங்களிலிருந்து பால்வெளிக் கொத்து  அளவீட்டு உறவுகளின் விலகுதல்களைவிளக்கினார் (கைசர் 1991); 
 ஈர்ப்பு மென்வில்லையில் இருந்து முதன்முதலாக துணிப்பு வரைபடங்களின்  தலைகீழ் மாற்றம் நிகழ்த்தப்பட்டது  (கைசர் &  சுக்ஸ்கொயர்சு 1993).

கைசர் அண்டவியல்  தொலைவு அளவீடுகளின் விவரங்கள் குறித்த கட்டுரைகளை எழுதினார்.

வானத்தின் பெரும்பாலான பகுதிகளில் பரவுமீன்  படிமமாக்க   அளக்கையைத் தொடங்குபவராகவும் முதன்மை ஆய்வாளராகவும் கைசர் இருந்தார்.

தகைமைகளும் விருதுகளும் 
கைசர்  பின்வரும் பல விருதுகளையும் தகைமைகளையும் வென்றார்,

கனடிய உயராய்வு நிறுவனத்தின் அண்டவியல் திட்ட ஒன்ட்டாரியோ ஆய்வுறுப்பினர் (1988)
வானியலுக்கான எலென் பி. வார்னர் பரிசு, அமெரிக்க வானியல் கழகம் (1989)
NSERC  சுட்டியசி ஆய்வுநல்கை (1991–92)
எர்சுபெர்கு பதக்கம், கனடிய இயற்பியலாளர் கழகம் (1993)
உரூதர்போர்டு பதக்கம், கனடிய அரசு கழகம் (1997)
16193 நிக்கைசர் சிறுகோள் இவரது நினைவாகப் பெயரிடப்பட்டுள்ளது.ஈதற்கான அலுவல்முறை ஆணையை 2005, மே 23 இல் சிறுகோள் மையம் வெளியிட்டுள்ளது. 
அவாய் பல்கலைக்கழகத்தின்  ஆராய்ச்சியில்  சிறப்பு தகமைக்கான அரசு பதக்கம் 
 வானியலுக்கானஅரசு வானியல் கழகப் பொற்பதக்கம் (2017)
அண்டவியலுக்கான குரூபர் பரிசு (2019)

மேற்கோள்கள் 

பிரித்தானிய அண்டவியலாளர்கள்
2023 இறப்புகள்
1954 பிறப்புகள்
அண்டவியலாளர்கள்
அண்டவியலில் குரூபர் பரிசு

2000 ஆம் ஆண்டில் நிறுவப்பட்ட அண்டவியலில் குரூபர் பரிசு  (Gruber Prize in Cosmology) என்பது  கனெக்டிகட்டு, நியூ  ஏவனில் உள்ள யேல் பல்கலைக்கழகத்தைத் தளமாகக் கொண்ட ஒரு இலாப நோக்கற்ற அமைப்பான குரூபர் அறக்கட்டளையால் வழங்கப்படும் 500,000 அமெரிக்க டாலர் மதிப்புள்ள மூன்று மதிப்புமிக்க பன்னாட்டு விருதுகளில் ஒன்றாகும்.

2001 முதல் அண்டவியல் புலத்தில்ல் குரூபர் பரிசு பன்னாட்டு வானியல் ஒன்றியத்தின் இணை நிதியுதவியுடன் வழங்கப்படுகிறது.

உலகெங்கிலும் இருந்து பெறப்படும் பரிந்துரைகளில் இருந்து ஒரு குழுவால்  பரிசு பெறுபவர்கள் தேர்ந்தெடுக்கப்படுகிறார்கள்.

அண்டவியல் புலத்தில் அடிப்படை முன்னேற்றங்களுக்கு வழிவகுக்கும் கோட்பாடு, பகுப்பாய்வு, அல்லது கருத்தியல் கண்டுபிடிப்புகளுக்காக ஒரு முன்னணி அண்டவியலாளர், வானியலாளர், வானியர்பியலாளர் அல்லது அறிவியல் மெய்யியலாளரைத் தேர்ந்தெடுத்து குரூபர் அறக்கட்டளை அண்டவியல் பரிசு வழங்கப்படுகிறது.

 2023  இரிச்சர்டு எல்லிசு
 2022 பிராங்க் ஐசனோவர்
 2021 மார்க் கமியோன்கோவ்சுகி உரோசு செல்ஜாக் மற்றும் மாட்டியாசு சல்தரியாகா
 2020  இலார்சு  எர்னிக்குவிசுட்டு, வோல்கர் சுப்பிரிங்கெல்
 2019 நிக்கோலசு கைசர், ஜோசப் சில்க் " அண்டவியல் கட்டமைப்பு உருவாக்கத்துக்கும் மற்றும் இருண்ட பொருளின் ஆய்வுகள் கோட்பாட்டிற்கும் அவர்கள் செய்த பங்களிப்புகளுக்காக.
 2018 நசரேனோ மண்டோலெசி ஜீன் -  உலூப் புகெட்,  எசா பிளாங்க் அணி.
 2017 சாந்திரா எம். பேபர்
 2016  உரொனால்டு திரேவர், கிப் தோர்ன்  இரைனர் வீசு முழு  ஒருங்கொளிக் குறுக்கீட்டளவி  ஈர்ப்பு - அலை ஆய்வகக் (LIGO) கண்டுபிடிப்புக் குழு.
 2015 ஜான் ஈ. கார்ல்சுட்டிரோம், ஜெரெமியா பி. ஓசுட்டிரிகர்,   இலைமான் ஏ. பேஜ்  இளவல்
 2014 சிட்னி வான் தென் பெஙு,  ழீன் ஐனசுட்டோ கென்னத் பிரீமன், ஆர். பிரென்ன்டு  துல்லி
 2013 வியட்செலாவ் முகனோவ் மற்றும் அலெக்சி  சுதாரோபின்சுகி
 2012 சார்லசு எல். பென்னட் (ஜான்ஸ் ஹாப்கின்ஸ் பல்கலைக்கழகத்தில் இயற்பியல், வானியல் பேராசிரியர், வில்கின்சன் நுண்ணலைச் சமச்சீரின்மை ஆய்வுக் (WMAP) குழு
 2011 சைமன் ஒயிட், கார்லோசு  பிரெங்கு, மார்க் டேவிசு மற்றும் ஜார்ஜ் எப்சுட்டாதியோ
 2010 - புடவி  நெடுந்தொலைவில் உள்ள பால்வெளிகளைப் பற்றிய புரட்சிகர ஆய்வுகளுக்காக  கலிபோர்னியா  கலிபோனியோ தொழிநுட்ப நிறுவனத்தில்  லீ ஏ. பர்பிரிட்ஜ் வானியல் பேராசிரியரானசார்லசு சுட்டீடல்
 2009 பசதேனா,  கலிபோர்னியா,  இராபர்ட் கென்னிகட் டில் உள்ள வாழ்சிங்டன் கார்னகி நிறுவனக் கண்காணிப்பகங்களின் இயக்குநர், இங்கிலாந்து கேம்பிரிட்ஜ் பல்கலைக்கழகத்தில் வானியல் நிறுவன இயக்குநரான வெண்டி பிரீடுமன், மெல்போர்ன் பல்கலைக்கழக இயற்பியல் பள்ளியில்  ஆய்வுப் பேராசிரியர் ஜெரமி மோல்டு  
 2008 ஜே.  இரிச்சர்டு பாண்டு , கனடிய அண்டையல், ஈர்ப்பு  உயராய்வு நிறுவனத் திட்ட  இயக்குநர் , கனடிய கோட்பாட்டு வானியற்பியல் நிறுவனம் 
 2007  உயர்-  இசட்  மீவிண்மீன் வெடிப்பு ஆய்வுக் குழு, மீவிண்மீன் வெடிப்பு  அண்டவியல் திட்டம் பிறையான் பி. சுகிமிடு,  சவுல் பெர்ல்மட்டர் 
 2006 ஜான் மாத்தர் (2006 இயற்பியலுக்கான நோபல் பரிசு பெற்றவர்)   அண்ட நுண்ணலைப் பின்னணி  ஆய்வாளர் (COBE) குழு
 2005  ஜேம்சு இ. குன்  அபுள் விண்வெளி தொலைநோக்கியின் முதன்மை வடிவமைப்பாளர்
 2004 ஆலன் குத்,  ஆந்திரி  இலிண்டே
 2003  இரசீத் சுன்யயேவ்  மாக்சு - பிளாங்க் - வானியர்பியல் நிறுவன இயக்குநர்
 2002 வேரா  உரூபின்
 2001  இலார்டு மார்ட்டின் இரீசு
 2000 ஆலன் சாந்தேகு, பிலிப் ஜேம்சு ஈ. பீபிள்சு

மேலும் காண்க 

 வானியல் விருதுகள் பட்டியல்

மேற்கோள்கள்

வெளி இணைப்புகள் 

 குரூபர் அறக்கட்டளை வலைத்தளம்
அமெரிக்க விருதுகள்
கருப்பு இறக்கைத் தண்டு சிறிய ஆலா

சாண்டர்ஸ் ஆலா ( Sternula saundersi ), சில சமயங்களில் கருப்பு இறக்கைத் தண்டு சிறிய ஆலா என அழைக்கப்படுவது,  நீள் சிறகு கடற்பறவை குடும்பத்தைச் சேர்ந்த  ஒரு பறவையாகும் . இது வடமேற்கு இந்தியப் பெருங்கடலின் (தெற்கு சோமாலியா, அறபுத் தீபகற்பம், சுகுத்திரா, பாக்கித்தான், அந்தமான் நிக்கோபார் தீவுகள், வடக்கு இலங்கை ) கடற்கரைகளில் அரிதாகவே வாழ்கிறது.

இது சிற்றாலா, மீச்சிறு ஆலா, மஞ்சள்-அலகு ஆலா, பெருவியன் ஆலா ஆகியவற்றின் நெருங்கிய உறவினராகும். இனப்பெருக்கம் செய்யாத காலத்தில் உள்ள இதன் இறகு நிறங்களின் அடிப்படையில் சிற்றாலாவுடன் கிட்டத்தட்ட வேறுபாடு அறிய முடியாததாக இருக்கும். இந்த இரண்டும் சிலரால் ஓரின வகை என்று கருதப்பட்டது.

விளக்கம் 
கருப்பு இறக்கைத் தண்டு சிறிய ஆலா அதன் நெருங்கிய உறவினரான சிற்றாலாவின் பல அம்சங்களைப் பகிர்ந்து கொள்கிறது. இதில் வெள்ளை உடல், கருப்பு முனையுடைய மஞ்சள் அலகு, வெள்ளை நெற்றி, தலையில் கருந்தொப்பி போன்ற கறுப்பு நிறம் ஆகியவை அடங்கும். இதன் பறக்கும்  இறக்கையின்தண்டுகளில் சில கறுப்பு நிறமாக இருக்கும். மேலும் சிற்றாலாவின் பிரகாசமான மஞ்சள் கால்களுடன் ஒப்பிடுகையில் இதன் கால்கள் மங்கலான நிறத்தில் இருக்கும். இனப்பெருக்கம் செய்யாத (குளிர் காலம்) காலத்தில் இவை இரண்டின் இறகுகளின் நிறங்களும் மிகவும் ஒத்து இருக்கும்.

கருப்பு இறக்கைத் தண்டு சிறிய ஆலா 20-28 செமீ (8-11 அங்குலம்) நீளமும், 40-45 கிராம் எடையும், 50-55 செமீ (20-21 அங்குலம்) இறக்கை நீட்டமும் கொண்டது. இதன் சராசரி இறக்கை நீளம் 16.6 செமீ (6.5 அங்குலம்), சராசரி அலகு நீளம் 2.8 செமீ (1.1 அங்குலம்) ஆகும். இதன் வால் பிளவானது சராசரியாக 2.8 செமீ (1.1 அங்குலம்) அளவு இருக்கும்.

வகைபிரித்தல் 
இப்பறவை முதன்முதலில் 1877 ஆம் ஆண்டில் பிரித்தானியத் தாவரவியலாளர் மற்றும் பறவையியலாளரான ஆலன் ஆக்டவியன் ஹியூம் பிரித்தானிய இந்தியாவில் இந்தியக் குடிமைப் பணியின் ஒரு பகுதியாக தங்கியிருந்தபோது அவரால் விவரிக்கப்பட்டது. இப்பறவைக்கு முதலில் கருப்பு இறக்கைத் தண்டு சிறிய ஆலா ( ஸ்டெர்னா சாண்டர்சி ) என்ற பெயர் இடப்பட்டது. இதன் பெயர் பின்னர் சாண்டர்சின் ஆலா என்று மாற்றப்பட்டது.

சிலரால் இது சிற்றாலாவின் கிளையினமாக கருதப்படுகிறது.

நடத்தை

உணவு 
இதன் உணவில் பெரும்பாலும் சிறிய மீன்கள், ஓடுடைய கணுக்காலிகள், மெல்லுடலிகள் உட்பட பல்வேறு கடல் விலங்குகள் அடங்கும். இது பல வகையான பூச்சிகளையும் உண்ணும். இந்தப் பறவை மீன் பிடிப்பதற்காக நீரில் மூழ்குவதற்கு முன், கணிசமான நேரம் நீருக்கு மேலே வட்டமிடும்.

மேற்கோள்கள் 

இலங்கைப் பறவைகள்
பாக்கித்தானியப் பறவைகள்
மேற்கு ஆசியப் பறவைகள்
ஆலா
இலிங்கப்பா நாராயண சுவாமி

இலிங்கப்பா நாராயண சுவாமி  (Lingappa Narayana Swamy) ஒரு இந்தியாவைச் சேர்ந்த ஒரு நீதிபதியாவார். 1959 ஆம் ஆண்டு சூலை மாதம் முதல் தேதியன்று இவர் பிறந்தார். இமாச்சல பிரதேச உயர் நீதிமன்றத்தில் தலைமை நீதிபதியாகவும்,   கர்நாடக உயர்நீதிமன்றத்தின் முன்னாள் நீதிபதியாகவும் இருந்தார். இந்திய உச்ச நீதிமன்ற நீதிபதி தினேசு மகேசுவரி பதவி உயர்வு பெற்ற பிறகு, 18 ஜனவரி 2019 ஆம் ஆண்டு சனவரி மாதம் 18 ஆம் தேதி முதல்  9 மே 2019 ஆம் ஆண்டு மே மாதம் 9 ஆம் தேதி வரை கர்நாடக உயர் நீதிமன்றத்தின் பொறுப்பு தலைமை நீதிபதியாக  பணியாற்றினார்.

தொழில் 
சுவாமி இளங்கலை பட்டம் பெற்ற பின்னர் சட்டப் பாடத்திலும் இளநிலை பட்டம் பெற்றார். வழக்கறிஞராக 1987 ஆம் ஆண்டு அக்டோபர் மாதம் 15 ஆம் தேதியன்று பதிவு செய்தார்.  கர்நாடக உயர் நீதிமன்றம், கர்நாடக நிர்வாக தீர்ப்பாயம் மற்றும் மத்திய நிர்வாக தீர்ப்பாயம் ஆகியவற்றில் பயிற்சி பெற்றார். அவர் 4 ஜூலை 2007 ஆம் ஆண்டு சூலை மாதம் 4 ஆம் தேதியன்று  கர்நாடக உயர் நீதிமன்றத்தின் கூடுதல் நீதிபதியாகவும், 2009 ஆம் ஆண்டு ஏப்ரல் மாதம் 17 ஆம் நாள் நிரந்தர நீதிபதியாகவும் நியமிக்கப்பட்டார். 2019  ஆம் ஆண்டு சனவரி மாதம் 18 ஆம் தேதியன்று  கர்நாடக உயர் நீதிமன்றத்தின் தற்காலிக தலைமை நீதிபதியாக இவர் நியமிக்கப்பட்டார்   6 அக்டோபர் 2019 முதல் இமாச்சல பிரதேச உயர் நீதிமன்றத்தின் தலைமை நீதிபதியாக நியமிக்கப்பட்டு 2021 ஆம் ஆண்டு சூன் மாதம்  30  அன்று பணியிலிருந்து ஓய்வு பெற்றார்.

மேற்கோள்கள் 

வாழும் நபர்கள்
1959 பிறப்புகள்
பண்டார் தாசேக் செலாத்தான்

பண்டார் தாசேக் செலாத்தான், (மலாய்: Bandar Tasik Selatan; ஆங்கிலம்: Bandar Tasik Selatan;) என்பது மலேசியா, கோலாலம்பூர் மாநகரத்தில் (Federal Territory of Kuala Lumpur) சுங்கை பீசி பகுதியில் உள்ள ஒரு புறநகரம். 

அந்தப் புறநகரம் கோலாலம்பூரின் தெற்கில், நகர மையத்தில் இருந்து சுமார் 12 கி.மீ. தொலைவில் கூச்சாய் லாமா, சாலாக் சவுத் மற்றும் புக்கிட் ஜாலில் புறநகர்ப் பகுதிகளுக்கு அருகில் அமைந்துள்ளது. 1991-ஆம் ஆண்டில் உருவாக்கப்பட்ட நகரம் ஆகும்.

பொது

கோலாலம்பூரின் தொடக்கக் காலத்தில் வளர்ச்சி அடைந்த பகுதிகளில் பண்டார் தாசேக் செலாத்தான் - சுங்கை பீசி பகுதியும் ஒன்றாகும். அவற்றின்ன் பொருளாதாரத் தூண்களாக ஈயச் சுரங்கங்கள் இருந்தன. அந்த நேரத்தில் உலகின் மிகப்பெரிய திறந்தவெளி ஈயச் சுரங்கம் (Sungei Besi Tin Mine) இங்குதான் இருந்தது. 

தற்போது ​​பெரும் கோலாலம்பூர் பகுதியின் பொருளாதார மையமாக மாற்றம் அடைந்துள்ளது. இரும்புத் தளவாடப் பொருள்கள் தயாரித்தல்; கனரக இயந்திரங்கள் தயாரித்தல் போன்ற தொழில்களுக்கு முக்கியத்துவம் வழங்கப் படுகிறது. பண்டார் தாசேக் செலாத்தான் - சுங்கை பீசி உள்ளூர் பகுதியில் கைவிடப்பட்ட ஏராளமான ஈயச் சுரங்கங்கள், இப்போது செயற்கைச் சுரங்க ஏரிகளாக மாற்றம் கண்டுள்ளன.

தொடருந்து பேருந்து நிலையம்

இந்த நகரில் ஒரு பெரிய இடைமாற்று தொடருந்து பேருந்து நிலையம் உள்ளது. இந்த நிலையம் சிரம்பான் வழித்தடத்தை பயன்படுத்தும் கேடிஎம் கொமுட்டர் கேடிஎம் இடிஎஸ் தொடருந்துகள்; செரி பெட்டாலிங் மற்றும் கேஎல்ஐஏ போக்குவரத்து ஆகியவற்றுக்கான நிறுத்தமாகவும் பரிமாற்ற முனையமாகவும் செயல்படுகிறது.

அத்துடன் கொமுட்டர் தொடருந்துகளுக்கும்; இலகு விரைவு தொடருந்துகளுக்கும்; மற்றும் நீண்டதூர பேருந்துகளுக்கும் ஒரு பல்வகை போக்குவரத்து முனையமாகவும் (Terminal Bersepadu Selatan) (TBS) இயங்குகிறது. இருப்பினும், பயணப் பாதையை மாற்ற விரும்பும் பயணிகள் தங்களின் பயணச் சீட்டுகளை புதுப்பிக்க வேண்டும்; ஏனெனில் ஒவ்வொரு வழித்தடத்திற்கும் பயன்படுத்தப்படும் டிக்கெட் அமைப்பு வேறுபட்டது.

நவம்பர் 1, 2011 முதல், கோலாலம்பூரில் இருந்து இங்குள்ள பல்வகை போக்குவரத்து முனையத்திற்கு தொடருந்து சேவைகள் தொடங்கப்பட்டு உள்ளன.

பல்வகை போக்குவரத்து முனையம்

9-ஆவது மலேசியத் திட்டத்தின் கீழ், பண்டார் தாசேக் செலாத்தான் நிலையம், தெற்கு நோக்கிச் செல்லும் விரைவுப் பேருந்துகளுக்கான போக்குவரத்து மையமாக மாற்றப்பட்டுள்ளது. போக்குவரத்து நெரிசல் மிகுந்த கோலாலம்பூர் சென்ட்ரல் நிலையத்தில் இருந்து தெற்கு நோக்கி செல்லும் பேருந்துகள் இங்கு மாற்றப்பட்டன. RM 570 மில்லியன் செலவில் உருவாக்கப்பட்ட பல்வகை போக்குவரத்து முனையம், 1 சனவரி 2011 முதல் இயங்குகிறது.

மேற்சான்றுகள்

மேலும் காண்க 
 சுங்கை பீசி
 சிரம்பான் வழித்தடம்
 பிரசரானா மலேசியா

வெளி இணைப்புகள்

 The official Terminal Bersepadu Selatan website

மலேசிய நகரங்கள்‎
கோலாலம்பூர் கூட்டாட்சி நகரங்கள்
குரூபர் அறக்கட்டளை

குரூபர் அறக்கட்டளை (Gruber Foundation) என்பது பீட்டர் மற்றும் பாட்ரிசியா குரூபர் ஆகியோரால் நிறுவப்பட்ட  ஓர்  உதவி அறக்கட்டளையாகும் , இது நி யூ  ஏவன் கனெக்டிகட்டில் உள்ள யேல் பல்கலைக்கழகத்தால் வழங்கப்படுகிறது. அதன் நோக்கம் அண்டவியல்,, மரபியல், நரம்பியல், அறிவியல், நீதி, பெண்கள் உரிமைகள் ஆகிய துறைகளில் சிறந்து விளங்குவதை மதித்து ஊக்குவிப்பதும் ஆகும். இது  குரூபர் பரிசுகள், இளம் அறிவியலாளர்  விருதுகள் , குரூபர் அறிவியல்  நல்கைத் திட்டம , யேல் சட்டப் பள்ளியில் உலகளாவிய நீதி, பெண்கள் உரிமைகளுக்கான குரூபர் திட்டம் எனும்  மூன்று முதன்மைத் திட்ட முன்முயற்சிகளை உள்ளடக்கியதாகும்..

குருபர் பரிசுகள் 
பன்னாட்டுப் பரிசுத் திட்டம்  ஆண்டுதோறும் பின்வரும் குரூபர் பரிசுகளை வழங்குகிறது:

 அண்டவியல் துறையில் குரூபர் பரிசு முதன்முதலில் 2000 ஆம் ஆண்டில் வழங்கப்பட்டது.
 மரபியலில் குரூபர் பரிசு முதன்முதலில் 2001 இல் வழங்கப்பட்டது
 நரம்பியல் அறிவியலில் குரூபர் பரிசு முதன்முதலில் 2004 இல் வழங்கப்பட்டது.
 2001 முதல் 2011 வரை வழங்கப்பட்ட நீதிக்கான குரூபர் பரிசு
 2003 முதல் 2011 வரை பெண்கள் உரிமைகளுக்கான குரூபர் பரிசு

இந்தப்  புலங்களில் முக்கிய  அறிவியலாளர்கள், சமூக அறிவியலாளர்கள்,   சட்ட வல்லுநர்களுக்கு வழங்கப்படும் இப்பரிசுகள்  தங்கப் பதக்கத்தையும் , 500,000 அமெரிக்க டாலர் காசுப் பரிசையும் வழங்குகின்றன.

இளம்  அறிவியலாளர்,  விருதுகள் திறமையான தொடக்க காலத் தொழில் வல்லமைக்காக  பன்னாட்டு அறிவியலாள்களுக்கு   முதன்மை அறிவியல் அமைப்புகளுடன் இணைந்து தேர்ந்தெடுத்து  வழங்கப்படுகின்றன.

 பன்னாட்டு  வானியல் ஒன்றிய உதவித்தொகை
 உரோசலிண்டு பிராங்க்ளின் இளம் புலனாய்வாளர் விருது அமெரிக்காவின் மரபியல் கழகம், அமெரிக்க மனித மரபியல்  கழகம் ஆகியவற்றுடன் இணைந்து வழங்கப்படுகிறது.
 நரம்பியல் அறிவியலில் பீட்டர் மற்றும் பாட்ரிசியா குரூபர் பன்னாட்டு ஆராய்ச்சி விருது- நரம்பியல் கழகத்துடன் இணைந்து வழங்கப்படுகிறது
 பீட்டர் மற்றும் பாட்ரிசியா குரூபர் விருதுகள் இஸ்ரேலில் உள்ள இ ரெகோவோட்டில் உள்ள  வீசுமன் அறிவியல் நிறுவனத்தில் வழங்கப்படுகிறது.

குரூபர் அறிவியல் உதவித்தொகை 
2011 ஆம் ஆண்டில் நிறுவப்பட்ட குரூபர் அறிவியல் உதவித்தொகை யேல்   அறிவியல், கலைப் பட்டப்படிப்புப் பள்ளி வழங்கும் மிகவும் மதிப்புமிக்க விருதுகளாகும். ஆண்டுதோறும் சுமார் 20 பேர் மட்டுமே யேல் பல்கலைக்கழகத்தின் வாழ்க்கை அறிவியல் , அண்டவியல், வானியற்பியல் ஆகிய துறைகளில் முனைவர் பட்டப் படிப்பில் மிக உயர்ந்த தரவரிசை பெற்றவர்களுக்கு அவர்களின் சிறந்த சாதனைகள்,  விதிவிலக்கான வாக்குறுதிகளை ஏற்கும் வகையில் விருதுகள் வழங்கப்படுகின்றன. பங்கேற்கும் யேல் முனைவர் பட்டப் படிப்புகளில் பின்வருவன அடங்கும்.

 உயிரியல், உயிரியல் மருத்துவ அறிவியல் 
 உயிரியல் மருத்துவப் பொறியியல்
 வானியல்
 இயற்பியல்

உலகளாவிய நீதி,  பெண்கள் உரிமைகளுக்கான குரூபர் திட்டம் 
யேல் சட்டப் பள்ளியால் நிர்வகிக்கப்படும் உலகளாவிய நீதி, பெண்கள் உரிமைகளுக்கான குரூபர் திட்டம் முந்தைய நீதி, பெண்கள் உரிமைகள் பரிசுகளின் பணிகளோடு தொடர்ந்து விரிவடைகிறது. தற்போது இந்த திட்டம் நான்கு முதன்மைக் கூறுகளைக் கொண்டுள்ளது.

 உலகளாவிய அரசியலமைப்பு கருத்தரங்கு
 உலகளாவிய நீதி, பெண்கள் உரிமைகள் குறித்த குரூபர் புகழ்பெற்ற சொற்பொழிவுகள்
 குரூபர் உலகளாவிய நீதி, பெண்கள் உரிமைகள் உதவித்தொகை
 உலகளாவிய நீதி,  பெண்கள் உரிமைகளில் குரூபர் திட்டம்

மேற்கோள்கள்

வெளி இணைப்புகள் 

 
 அறக்கட்டளை வலைத்தளம்
 க்ரூபர் பரிசுகள் நியமனப் பக்கம்

அண்டவியல்
அறிவியல்
மரபியல்
சமூகவியல்
சோமாலி காட்டுச்சில்லை

சோமாலி காட்டுச்சில்லை அல்லது சோமாலி தங்க மார்பு காட்டுச்சில்லை (எம்பெரிசா போலியோப்ளூரா) என்பது எம்பெரிசிடே குடும்பத்தில் உள்ள ஒரு வகை பறவையாகும் .

இது எத்தியோப்பியா, கென்யா, சோமாலியா, தெற்கு சூடான், தான்சானியா, உகாண்டா ஆகிய நாடுகளில் காணப்படுகிறது. இதன் இயற்கையான வாழ்விடங்கள் வறண்ட புன்னிலம் மற்றும் மிதவெப்பமண்டல அல்லது வெப்பமண்டல உலர் புதர்கள் ஆகும்.

மேற்கோள்கள் 

காட்டுச்சில்லை
மஞ்சள் தொண்டை காட்டுச்சில்லை

மஞ்சள் தொண்டை காட்டுச்சில்லை (Yellow-throated bunting)(எம்பெரிசா எலிகன்சு) என்பது எம்பெரிசிடே குடும்பத்தில் உள்ள ஒரு பறவை சிற்றினமாகும்.

இது சீனா, சப்பான், கொரியா, மியான்மர், உருசியா மற்றும் தைவான் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல காடுகள் மற்றும் மிதவெப்பமண்டல அல்லது வெப்பமண்டல உலர் காடுகள் ஆகும்.

எம்பெரிசா எலிகன்சு வகை II சங்கிலி வலசைப்போதலைப் பின்பற்றுகிறது. இந்தப் பறவைகளின் இறகுகளில் மேற்கொள்ளப்பட்ட ஓரகத்தனிமங்கள் ஆராய்ச்சி, தெற்கில் வாழும் பறவைகள் வடக்கு வாழும் பறவைகளுக்கு முன்னதாகவே வலசைப்போதலைத் தொடங்குகிறது. கூடுதலாக, ஐதரசன் ஓரகத்தனிமங்களில் உள்ள அட்சரேகை வாட்ட விகிதம், வடக்கு இனப்பெருக்கம் செய்பவை தங்கள் தெற்கு சகாக்களை விட வடக்கே குளிர்காலத்தை அதிகம் செலவிடுகின்றன என்று கூறுகிறது.

மேற்கோள்கள் 

சீனப் பறவைகள்
காட்டுச்சில்லை
கபானிசு காட்டுச்சில்லை

கபானிசு காட்டுச்சில்லை (Cabanis's bunting)(எம்பெரிசா கபானிசி) என்பது எம்பெரிசிடே குடும்பத்தில் உள்ள ஒரு பறவை சிற்றினமாகும்.

இது துணை-சகாரா ஆப்பிரிக்காவின் பெரும்பாலான பகுதிகளில் மிதவெப்பமண்டல அல்லது வெப்பமண்டல வறண்ட காடுகள் மற்றும் உலர் புன்னில இயற்கையான வாழ்விடங்களில் காணப்படுகிறது.

இதன் பொதுவான பெயர் மற்றும் லத்தீன் இருசொற்கள் ஜெர்மனிய பறவையியலாளர் ஜீன் லூயிஸ் கபானிசை நினைவுபடுத்துகின்றன.

மேற்கோள்கள்

வெளி இணைப்புகள் 

 கபானிஸின் பன்டிங் - தி அட்லஸ் ஆஃப் சதர்ன் ஆப்ரிக்கன் பேர்ட்ஸில் உள்ள இனங்கள் உரை .

காட்டுச்சில்லை
கோசுலிங் காட்டுச்சில்லை

கோசுலிங் காட்டுச்சில்லை (Gosling's bunting)(Emberiza goslingi), சாம்பல் தொண்டை காட்டுச்சில்லை என்றும் அழைக்கப்படுகிறது. இது எம்பெரிசிடே குடும்பத்தில் உள்ள ஒரு பறவை சிற்றினமாகும். இது ஆப்பிரிக்காவில் மொரிட்டானியா மற்றும் செனகல் முதல் தென்மேற்கு சூடான் மற்றும் வடகிழக்கு காங்கோ மக்களாட்சிக் குடியரசு வரை காணப்படுகிறது. இதன் இயற்கையான வாழ்விடங்கள் வறண்ட சவன்னா, மிதவெப்பமண்டல அல்லது வெப்பமண்டல உலர் புதர் நிலம் மற்றும் மிதவெப்பமண்டல அல்லது வெப்பமண்டல உலர் தாழ் நில புல்வெளி ஆகும்.

இது முன்னர் இலவங்கப்பட்டை மார்பக காட்டுச்சில்லையினை ஒத்த இனமாகக் கருதப்பட்டது.

மேற்கோள்கள் 

மேற்கு ஆப்பிரிக்கப் பறவைகள்
காட்டுச்சில்லை
கரும்பழுப்பு காட்டுச்சில்லை

கரும்பழுப்பு காட்டுச்சில்லை (Slaty bunting)(எம்பெரிசா சிம்செனி  என்பது எம்பெரிசிடே குடும்பத்தில் உள்ள ஒரு பறவை சிற்றினமாகும்.

தோற்றம் 
ஒரு வயதுடைய கரும்பழுப்பு காட்டுச்சில்லை 13 சென்டிமீட்டர் நீளமும் 20 கிராம் எடையும் கொண்டது. இதன் இறகுகள் பழுப்பு நிறமாகவும், நுனியை நோக்கி அகலமான அசாதாரண வால் இறகுகளுடன் மிகவும் தனித்துவமாகவும் இருக்கும். இதன் அலகு ஒப்பீட்டளவில் சிறியது மற்றும் நேர்த்தியானது.

சரகம் 
கரும்பழுப்பு காட்டுச்சில்லை சீனாவில் மட்டும் காணப்படும் அகணிய உயிரி.

வாழ்விடம் 
கரும்பழுப்பு காட்டுச்சில்லையின் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான புதர் நிலமாகும் .

உணவு 
கரும்பழுப்பு காட்டுச்சில்லையின் உணவில் விதைகள், பூச்சிகள் மற்றும் பிற சிறிய முதுகெலும்பில்லாத உயிரினங்கள் அடங்கும்.

பாதுகாப்பு நிலை 
கரும்பழுப்பு காட்டுச்சில்லையின் வாழ்வு உலகளவில் அச்சுறுத்தப்படவில்லை. இருப்பினும், விவசாயத்திற்காக இடம்பெயர்தல் மற்றும் தாவரங்களை அகற்றுதல் ஆகியவை சீனாவில் இந்த இனம் எதிர்கொள்ளும் சில அச்சுறுத்தல்களாகும்.

மேற்கோள்கள் 

 மிசாச்சி, ஜான். "சீனாவை பூர்வீகமாகக் கொண்ட பறவை இனங்கள்." WorldAtlas, 31 அக்டோபர் 2016, https://www.worldatlas.com/articles/the-native-birds-of-china.html .

சீனப் பறவைகள்
காட்டுச்சில்லை